सर्वे सूची को गलत बताया, पटवारियों पर कमीशन लेकर नाम जोड़ने का आरोप
जिले में हजारों किसानों की फसलें खराब हुई। राहत राशि से आस थी, लेकिन सर्वे सूची में नहीं होने से किसान नाराज हो गए। उन्होंने सर्वे सूची में पटवारियों पर मनमानी व कमीशन लेकर नाम जोड़ने का आरोप लगाया है। एक सप्ताह में बड़वाह, भीकनगावं व महेश्वर के 200 से ज्यादा किसानों ने कलेक्टर को शिकायत की है।
मंगलवार को महेश्वर क्षेत्र के किसान दारासिंग, मुकुंद लक्ष्मण, बद्री नानाराम, आशाराम मुरार, दुर्गाप्रसाद देवीराम आदि ने बताया फसल तो खराब हो चुकी है। सर्वे हुआ, लेकिन सूची में नाम नहीं है। पटवारी से मिले तो वह बोला सर्वे सही हुआ है। कलेक्टर को शिकायत करो। जिले में 48 हजार किसानों का सर्वे सूची में नाम दर्ज हुआ है। गांवों में सर्वे सूची व खातों में राशि जमा होने लगी है। भामपुरा गांव के किसान प्रभु िपता बालाराम ने कहा तीन साल में फसलें बर्बाद हुई। बेटी की शादी करना था। इसी बीच वायरस से मिर्च फसल खराब हो गई। सर्वे से कुछ उम्मीद थी, लेकिन नाम नहीं आया। इसी तरह िनमगुल, खैगांव, बटोली सहित करीब सात गांव के 200 से अधिक किसान मिर्च की फसल के नुकसानी सर्वे में नाम जोड़ने की मांग की है।
सर्वे सूची पर बठौली, ताजपुरा, पिपलपाटी आदि गांव के किसानों ने असंतोष जताया। किसान विजयसिंह, आनंदराम गुर्जर, गोपाल सोनतले आदि ने बताया क्षेत्र के पटवारी दिनेश पाटीदार, और शांताराम पंवार किसानों को फोन लगाकर 20 प्रतिशत राहत राशि मांगी। कमीशन देने वाले किसानों के नाम ही सर्वे सूची में जोड़े गए। महेश्वर क्षेत्र में 3 हजार 219 किसानों को 4 करोड़ 32 लाख 41 हजार 315 रुपए की सहायता बांटी गई। तहसीलदार रंजना पाटीदार ने बताया सभी प्रभावित किसानों के खाते में राशि जमा कराई है। पटवारी पैसा मांग रहे है, तो किसान लिखित शिकायत करें। डिप्टी कलेक्टर राजेंद्रसिंह ने कहा पटवारियों ने खेत का मुआयना कर सर्वे रिपोर्ट बनाई है। किसानों की शिकायत पर मामले की जांच होगी।
किसानों ने समस्या बताई
दामु पिता देवराम ने बताया 2 एकड़ में 20 हजार खर्च कर मिर्च लगाई थी। बसंत पंचमी पर बेटे की शादी करना है। नुकसान के बदले कुछ पैसा मिलता तो सहारा मिल जाता।
नारू िपता मयाराम ने बताया- 3 एकड़ की फसल पूरी तरह से खत्म हो गई। आठ सदस्यों के परिवार का पालन खेती पर ही निर्भर है। बर्बादी से आर्थिक संकट बन गया है।
सर्वे में नुकसान पाया, सूची से नाम हटाया
महेश्वर के पिपल्याबुजुर्ग गांव के नरेंद्र नानुराम जाट ने बताया 2 एकड़ में मिर्च की फसल लगाई थी। पटवारी ने सर्वे में नुकसान देखा था। प्रभावित किसानों में नरेंद्र का नाम नहीं आया। नरेंद्र सहित किसान राधेश्याम पाटीदार, ज्ञानचंद पाटीदार, नयनसिंह, रुपसिंह, राजनाथ गणपत आदि ने खेतों का दोबारा सर्वे कराने की बात कही।
किसानों ने पटवारियों के खिलाफ नारेबाजी कर नाम जोड़ने की मांग की।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva